CELEX: 61995CC0380
Language: fi
Date: 1996-06-27 00:00:00
Title: Julkisasiamiehen ratkaisuehdotus Léger 27 päivänä kesäkuuta 1996. # Euroopan yhteisöjen komissio vastaan Helleenien tasavalta. # Jäsenyysvelvoitteiden noudattamatta jättäminen - Direktiivi 91/414/ETY - Täytäntöönpanon laiminlyönti. # Asia C-380/95.

JULKISASIAMIEHEN RATKAISUEHDOTUS
      PHILIPPE LÉGER
      27 päivänä kesäkuuta 1996 (
            *1
         )
      
               1. 
            
            
               Komissio väittää tässä, EY:n perustamissopimuksen 169 artiklan perusteella nostetussa kanteessa, että Helleenien tasavalta on jättänyt noudattamatta sille EY:n perustamissopimuksen ja kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (
                     1
                  ) perusteella kuuluvia jäsenyysvelvoitteita, koska se ei ole säädetyssä määräajassa saattanut voimaan direktiivin noudattamisen edellyttämiä lakeja, asetuksia ja hallinnollisia määräyksiä. Komissio vaatii myös, että Helleenien tasavalta velvoitetaan korvaamaan oikeudenkäyntikulut.
            
         
               2. 
            
            
               Direktiivin 23 artiklassa säädetään, että jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 25.7.1993 ja ilmoitettava tästä välittömästi komissiolle.
            
         
               3. 
            
            
               Koska komissio ei ollut saanut Kreikan hallitukselta mitään ilmoitusta asiasta, se aloitti jäsenyysvelvoitteiden noudattamatta jättämistä koskevan menettelyn 5.10.1993 lähettämällään virallisella huomautuksella. Koska viralliseen huomautukseen ei vastattu, komissio antoi perustellun lausunnon 21.9.1994. Kreikan hallitus ei vastannut perusteltuun lausuntoon eikä toteuttanut tarpeellisia toimenpiteitä saattaakseen direktiivin 91/414/ETY osaksi sisäistä, oikeusjärjestystään. Tämän vuoksi komissio päätti 27.11.1995 nostaa esillä olevan kanteen, joka rekisteröitiin yhteisöjen tuomioistuimen kirjaamossa 5.12.1995.
            
         
               4. 
            
            
               Kreikan hallitus ei vastineessaan kiistä sitä jäsenyysvelvoitteiden noudattamatta jättämistä, josta sitä syytetään. Se tyytyy ilmoittamaan, että toimivaltainen keskusvirasto on jo valmistellut esityksen presidentin asetukseksi, jolla kansallinen lainsäädäntö saatetaan direktiivin 91/414/ETY säännösten mukaiseksi, ja että sen jälkeen, kun esitys on täysin valmis, se saatetaan valtioneuvoston käsiteltäväksi ja sen jälkeen tasavallan presidentin allekirjoitettavaksi. Kreikan hallitus toivoo, että kyseinen presidentin asetus annetaan mahdollisimman pian.
            
         
               5. 
            
            
               On näytetty toteen, että direktiivissä säädetyn määräajan umpeutumisen jälkeenkään direktiiviä ei ole saatettu osaksi kansallista oikeusjärjestystä.
            
         
               6. 
            
            
               Siten on syytä hyväksyä komission kanne, joka koskee laiminlyöntiä panna direktiivi täytäntöön säädetyssä määräajassa.
            
         
               7. 
            
            
               Työjärjestyksen 69 artiklan 2 kohdan mu-, kaisesti asianosainen, joka häviää asian, on syytä velvoittaa korvaamaan oikeudenkäyntikulut.
            
         
               8. 
            
            
               Ehdotan siten, että yhteisöjen tuomioistuin ratkaisee asian seuraavasti:
               
                        1)
                     
                     
                        toteaa, että Helleenien tasavalta on jättänyt noudattamatta kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY 23 artiklan perusteella sille kuuluvia jäsenyysvelvoitteita, koska se ei ole säädetyssä määräajassa saattanut voimaan direktiivin noudattamisen edellyttämiä lakeja, asetuksia ja hallinnollisia määräyksiä, ja
                     
                  
                        2)
                     
                     
                        velvoittaa Helleenien tasavallan korvaamaan oikeudenkäyntikulut.
                     
                  
         (
            *1
         )	Alkuperäinen kieli: ranska.
      (
            1
         )	EYVL L 230, s. 1.